CELEX: 62013CN0468
Language: sk
Date: 2013-08-28 00:00:00
Title: Vec C-468/13 P: Odvolanie podané 28. augusta 2013 : MOL Magyar Olaj- és Gázipari Nyrt. proti rozsudku Všeobecného súdu (siedma komora) z  27. júna 2013 vo veci T-367/12, MOL Magyar Olaj- és Gázipari Nyrt./Úrad pre harmonizáciu vnútorného trhu (ochranné známky a vzory) (ÚHVT)

23.11.2013   
            
            
               SK
            
            
               Úradný vestník Európskej únie
            
            
               C 344/45
            
         Odvolanie podané 28. augusta 2013: MOL Magyar Olaj- és Gázipari Nyrt. proti rozsudku Všeobecného súdu (siedma komora) z 27. júna 2013 vo veci T-367/12, MOL Magyar Olaj- és Gázipari Nyrt./Úrad pre harmonizáciu vnútorného trhu (ochranné známky a vzory) (ÚHVT)
   (Vec C-468/13 P)
   2013/C 344/77
   Jazyk konania: angličtina
   
      Účastníci konania
   
   
      Odvolateľka: MOL Magyar Olaj- és Gázipari Nyrt. (v zastúpení: K. Szamosi, avocat)
   
      Ďalší účastníci konania: Úrad pre harmonizáciu vnútorného trhu (ochranné známky a vzory) (ÚHVT), Banco Bilbao Vizcaya Argentaria, SA
   
      Návrhy odvolateľky
   
   
               —
            
            
               zrušiť rozsudok všeobecného súdu Európskej únie z 27. júna 2013 vo veci T-367/12 a zrušiť rozhodnutie druhého odvolacieho senátu Úradu pre harmonizáciu vnútorného trhu č. R 2532/2011-2 z 30. mája 2012 v rozsahu, v akom sa zamieta odvolanie vedľajšieho účastníka a potvrdzuje sa zamietnutie námietky vedľajšieho účastníka, alebo alternatívne
            
         
               —
            
            
               vrátiť vec Všeobecnému súdu na konečné rozhodnutie vo veci a
            
         
               —
            
            
               uložiť odporcovi povinnosť nahradiť trovy prvostupňového a odvolacieho konania.
            
         
      Odvolacie dôvody a hlavné tvrdenia
   
   Odvolateľka tvrdí, že:
   
               —
            
            
               konštatovania Všeobecného súdu o neprípustnosti odvolateľkiných tvrdení predložených pred ÚHVT sú po prvé irelevantné a po druhé bezdôvodné a nesprávne. Všeobecný súd tak porušil článok 44 Rokovacieho poriadku a článok 21 Štatútu Súdneho dvora.
            
         
               —
            
            
               neexistovala potreba ani právny základ na to, aby Všeobecný súd neprihliadol na dôkaz, ktorý odvolateľka pred ním predložila, a Všeobecný súd tak porušil článok 65 ods. 2 nariadenia o ochrannej známke Spoločenstva (1) a článok 135 ods. 4 Rokovacieho poriadku, keď považoval dôkaz odvolateľky za neprípustný.
            
         
               —
            
            
               Všeobecný súd porušil nariadenia o ochrannej známke Spoločenstva, keď vymedzil relevantnú skupinu verejnosti a jej význam pri posúdení pravdepodobnosti zámeny.
            
         
               —
            
            
               Všeobecný súd porušil nariadenia o ochrannej známke Spoločenstva a ustálenú judikatúru, keď konštatoval, že dotknuté služby sa považujú za rovnaké.
            
         
               —
            
            
               Všeobecný súd nevykonal jasné a samostatné posúdenie vizuálnej, fonetickej a koncepčnej podobnosti a nepreskúmal relevantné okolnosti prípadu na základe tohto posúdenia, a preto porušil nariadenie o ochrannej známke Spoločenstva.
            
         
               —
            
            
               Všeobecný súd porušil právo, keď rozhodol, že odvolací senát správne konštatoval, že neexistovala pravdepodobnosť zámeny medzi skoršími ochrannými známkami vedľajšieho účastníka a odvolateľkinou prihláškou ochrannej známky Spoločenstva.
            
         
      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78 s. 1).